Periklymenos (syn Nélea)

Periklymenos (starogr. Περικλύμενος – Periklymenos, ) je v gréckej mytológii syn pylského kráľa Nélea a jeho manželky Chlóridy.Diodoros, Bibliotheca historia, 4,68,6.

Periklymenos, najstaršíApollónios Rodský, Argonautica, 1,156. z dvanástich synov Nélea,Hyginus, Fabulae 10. dostal od svojho starého otca boha Poseidóna schopnosť ľubovoľne sa premieňať na hada, leva alebo na včelu.Apollodoros, Kronika, 1,9,9.

Periklymenos bol účastníkom výpravy Argonautov za zlatým rúnom do ďalekej Kolchidy.Hyginus, Fabulae 14. So svojimi desiatimi bratmi a s otcom sa na strane élidského kráľa Augeia zúčastnil vojny proti Heraklovi a táto vojenská výprava ich všetkých stála život. Herakles v boji zabil najprv jeho bratov i otca, a on sa pre svoju záchranu premenil na včelu, ale Heraklovi aj tak neunikol, ako si sadol na jedného zo zapriahnutých koňov, Herakles ho rozmliaždil dlaňou. (podľa inej verzie sa premenil na orla a smrti unikol)

Néleov rod však jeho smrťou nevymrel, lebo jeho najmladší brat Nestor prežil. Keďže bol ešte vtedy mladý a slabý, bojov sa nezúčastnil. Nestor sa následne ujal vlády v Pyle a po dlhých rokoch sa ako najstarší z achájskych vodcov preslávil v trójskej vojne.

 Referencie a bibliografia 

Kategória:Postavy gréckej mytológie
Kategória:Vládcovia Messénie
Kategória:Argonauti
fi:Periklymenos#Periklymenos, Neleuksen poika
ja:ペリクリュメノス#ネーレウスの子